paragraph_text: Sir Joseph Banks (13. veljače 1743. – 19. lipnja 1820.) je britanski prirodoslovac, botaničar i pokrovitelj prirodnih znanosti. Sudjelovao je u prvom velikom putovanju Jamesa Cooka (1768. – 1771.) i zaslužan je za upoznavanje europljana s biljkama eukaliptus, akacija, mimoza i posebnog roda biljaka koji je nazvan po njemu Banksia. Banks je jedan od glavnih osnivača britanske organizacije "African Association", čiji je rad posvećen istraživanju Afrike.